open-index/open-wikipedia-markdown huggingface dataset:
Ανόρθωσις Πετόσφαιρα

Η **Ανόρθωσις Πετόσφαιρα** είναι κυπριακό, γυναικείο, πετοσφαιρικό σωματείο. Ανήκει στο σωματείο της Ανόρθωσης Αμμοχώστου. Έδρα της ομάδας είναι το Θεμιστόκλειο Αθλητικό Κέντρο στη Λεμεσό.

## Ιστορία
Το σωματείο Ανόρθωσις Αμμοχώστου διαθέτει κύρια γυναικεία, πετοσφαιρική ομάδα, την Ανόρθωση Αμμοχώστου, η οποία αγωνίζεται στην Α΄ κατηγορία. Το 2012 το σωματείο δημιούργησε και την ομάδα **Ανόρθωσις Πετόσφαιρα** η οποία υπέβαλε αίτηση εγγραφής στην Κυπριακή Ομοσπονδία Πετοσφαίρισης (ΚΟΠΕ) στις 24 Σεπτεμβρίου 2012. Η εγγραφής της εγκρίθηκε στις 3 Οκτωβρίου 2012. Προϋπόθεση της συμμετοχής της στα πρωταθλήματα της ομοσπονδίας είναι το γεγονός ότι θα αγωνίζεται πάντα στη Β΄ κατηγορία και σε περίπτωση προβιβασμού δεν θα αγωνιστεί στην Α΄ κατηγορία (όπου διαγωνίζεται η κύρια πετοσφαιρική ομάδα του σωματείου).

Στις 23 Οκτωβρίου 2012 η Ανόρθωσις Πετόσφαιρα συγχωνεύθηκε με την γυναικεία πετοσφαιρική ομάδα του Ναυτικού Ομίλου Αμμοχώστου (ΝΟΑ) δημιουργώντας ομάδα με την επωνυμία **ΝΟΑ/Ανόρθωσις Πετόσφαιρα** (ή **ΝΟΑ/Ανόρθωσις** ή **Ανόρθωσις/ΝΟΑ**).

Την περίοδο 2012-13 η ομάδα ΝΟΑ/Ανόρθωσις Πετόσφαιρα ανακηρύχτηκε πρωταθλήτρια Β΄ Κατηγορίας. Η πρωταθλήτρια ομάδα κέρδιζε παράλληλα την άνοδο της στην Α΄ Κατηγορία. Όμως, βάση της συμφωνίας με την ΚΟΠΕ για μη συμμετοχή της στην Α΄ κατηγορία, παραχώρησε τη θέση της στον δευτεραθλητή Παφιακό. 

Την περίοδο 2013-14 εξασφάλισε από την ομοσπονδία άδεια μη συμμετοχής στο πρωτάθλημα Β΄ κατηγορίας. Επανήλθε την περίοδο 2014-15 με την επωνυμία **Ανόρθωσις Πετόσφαιρα**.

## Τίτλοι-Διακρίσεις
;Ως ΝΟΑ Ανόρθωσις Πετόσφαιρα
* Β΄ Κατηγορία:
** Πρωταθλήτρια (1): 2013

* Κύπελλο Β΄ Κατηγορίας:
** Κυπελλούχος (1): 2013

## Παραπομπές


## Δείτε ακόμη
*Πετοσφαίριση στην Κύπρο

## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.

Κατηγορία:Πετοσφαιρικές ομάδες γυναικών Κύπρου
Aon plc

Η **Aon** είναι βρετανική πολυεθνική εταιρεία με έδρα το Λονδίνο του Ηνωμένου Βασιλείου, η οποία παρέχει διαχείριση κινδύνου, μεσιτείες ασφαλίσεων και αντασφαλίσεων, επενδυτική τραπεζική, λύσεις ανθρώπινων πόρων και υπηρεσίες εξωτερικής ανάθεσης. Η Aon έχει περίπου 500 γραφεία σε όλο τον κόσμο, εξυπηρετώντας 120 χώρες με 65.000 εργαζόμενους.

Η Aon δημιουργήθηκε το 1982, όταν η Ryan Insurance Group συγχωνεύθηκε με την Combined Insurance Company of America. Το 1987, η εταιρεία μετονομάστηκε σε «Aon», μια γαελική λέξη που σημαίνει ενότητα. Το 2011, η Aon κατετάγη ως η μεγαλύτερη ασφαλιστική εταιρεία στον κόσμο με βάση τα έσοδα. Τον Ιανουάριο του 2012, η Aon ανακοίνωσε ότι η έδρα της θα μεταφερόταν στο Λονδίνο.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις του Ηνωμένου Βασιλείου
Κατηγορία:Βρετανικά εμπορικά σήματα
Μέγας Καμεράριος της Γαλλίας

Ο **Μέγας Καμεράριος της Γαλλίας** ήταν ένας εκ των μεγάλων αξιωματούχων του Στέμματος της Γαλλίας κατά την περίοδο του Παλαιού Καθεστώτος. Επρόκειτο για ένα από τα αξιώματα που παραχωρούνταν υπό κληρονομούμενη μορφή σε συγγενείς πρώτου βαθμού από την ημέρα ανάληψης των καθηκόντων από μέρους τους.

Ο Μέγας Καμεράριος ήταν επικεφαλής της κάμαρας του βασιλέα. Κατά την περίοδο των πρώτων Καπετιανών, ο Μέγας Καμεράριος διαχειριζόταν τον Βασιλικό Θησαυρό (ή *Θησαυρό του Βασιλέα*) μαζί με τον Μέγα Οινοχόο, προτού η Κάμαρα των Λογαριασμών, δημιουργηθείσα από τον Φίλιππο Δ΄ ''τον Ωραίο'' και τον Αξιωματούχο επί των Οικονομικών, εμφανισθείσα το 1311, τους αντικαταστήσει ως προς το συγκεκριμένος καθήκον.

Ο αξιωματούχος αυτός διέθετε ένα από τα συνολικά πέντε μεγάλα αξιώματα του Στέμματος. Είχε όχι μόνο καθήκοντα διαφορετικά του Μεγάλου Αυλάρχη, αλλά και ήταν, κατά κάποιον τρόπο, σημαντικότερος του τελευταίου βάσει του μεγέθους της εξουσίας του. Υπέγραφε τις χάρτες και λοιπές σημαντικές επιστολές. Για αρκετό καιρό, υπερίσχυε του Κοντόσταυλου, και απέδιδε δικαιοσύνη μαζί με τα Μέλη της Βουλής των Ομοτίμων της Γαλλίας.

Το αξίωμα αυτό καταργήθηκε το 1545.

## Κατάλογος των Μεγάλων Καμεράριων της Γαλλίας

* 1061-1108: Γκαλεράν ντε Σανλίς (Μπλανσάρ Σιλβανεκτενσίς)
* 1108-1121: Γκι ντε Σανλίς
* 1121-1130: Γκιγιώμ ντε Σανλίς
* 1130-1150;: Αλμπερίκ ντε Μελό-Νταμαρτέν
* 1151-1175: Ματιέ Β΄ ντε Μπωμόν
* 1178-1191: Αντάμ Α΄ ντε Μπωμόν-Γκατιναί
* 1190-1207: Ματιέ Γ΄ ντε Μπωμόν-συρ-Ουάζ
* 1208-1237: Μπαρτελεμί ντε Ρουά
* 1240-1256: Ζαν Α΄ ντε Μπωμόν-Γκατιναί
* 1260-1270: Αλφόνς ντε Μπριέν
* 1270-1277: Εράρ ντε Βαλερί
* 1277-1306: Ροβέρτος Β΄ της Βουργουνδίας
* 1312-1342: Λουί Α΄ ντε Μπουρμπόν
* 1434-1456: Σαρλ Α΄ ντε Μπουρμπόν, (° 1401 - † 1456)
* 1458-1488: Ζαν Β΄ ντε Μπουρμπόν

## Δείτε επίσης
* Μεγάλα αξιώματα του Στέμματος της Γαλλίας
* Μοναρχία
* Βασίλειο της Γαλλίας
* Μέγας Αυλάρχης της Γαλλίας

## Πηγές
* Nicolas Viton de Saint-Allais: *Dictionnaire encyclopédique de la noblesse de France* — Paris, 1816

*
Altria

H **Altria Group, Inc.** (μετονομάστηκε από «Philip Morris Companies Inc.» στις 27 Ιανουαρίου toy 2003) είναι μία από τις μεγαλύτερες καπνοβιομηχανίες του κόσμου. Πρόκειται για μια διεθνή εταιρεία με έδρα την κομητεία Χενράικο στη Βιρτζίνια των ΗΠΑ.

H Altria είναι η μητρική εταιρεία των «Philip Morris USA, «John Middleton, Inc.», «U.S. Smokeless Tobacco Company», Inc., «Philip Morris Capital Corporation» και «Chateau Ste. Michelle Wine Estates». Η Philip Morris International αποσχίσθηκε το 2008. H Altria διατηρεί μερίδιο 28,7% στη βρετανική ζυθοποιία SABMiller plc. Πρόκειται για ένα συστατικό του S&P 500 και ήταν συστατικό του Dow Jones Industrial Average μέχρι τις 19 Φεβρουαρίου του 2008. Στις 6 Ιανουαρίου του 2009, η Altria απέκτησε την καπνοβιομηχανία «UST Inc.», η οποία επίσης ανήκει στην οινοποιία «Ste Michelle Wine Estates» και τώρα είναι θυγατρική της Altria.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Εταιρείες ιδρυθείσες το 1985
Monsanto

Η **Monsanto Company** είναι εισηγμένη αμερικανική πολυεθνική εταιρεία αγροχημικής και γεωργικής βιοτεχνολογίας με έδρα το Κριβ Κορ στο Μείζον Σεντ Λούις του Μιζούρι. Είναι ο κορυφαία παραγωγός γενετικά τροποποιημένων (GM) σπόρων και Roundup ζιζανιοκτόνων με βάση τη γλυφοσάτη. Ο ρόλος της Monsanto στον τομέα των γεωργικών αλλαγών, των προϊόντων βιοτεχνολογίας και η άσκηση πίεσης των κυβερνητικών υπηρεσιών, παράλληλα με την ιστορία της ως εταιρεία χημικών, έκαναν την εταιρεία αμφιλεγόμενη. Το Σεπτέμβριο του 2016, το διοικητικό συμβούλιο της Monsanto συμφώνησε να αποδεχθεί την προσφορά της Bayer για την αγορά της Monsanto έναντι $66 δις ($128/μετοχή) εν αναμονή της κανονιστικής έγκρισης.

Ιδρυμένη το 1901 από τον Τζον Φράνσις Κίνι, η Monsanto αρχικά παρήγαγε πρόσθετα τροφίμων, όπως σακχαρίνη και βανιλίνη, ενώ επεκτάθηκε σε βιομηχανικές χημικές ουσίες όπως το θειικό οξύ και τα PCB το 1920 και από τη δεκαετία του 1940 ήταν ένας σημαντικός παραγωγός πλαστικών, συμπεριλαμβανομένων πολυστυρένιου και συνθετικών ινών. Αξιοσημείωτα επιτεύγματα από τη Monsanto και τους επιστήμονές της ως εταιρεία χημικών προϊόντων, περιλαμβάνονται η επαναστατική έρευνα σχετικά με καταλυτική ασύμμετρη υδρογόνωση και είναι η πρώτη εταιρεία που έφερε στο φως τη μαζική παραγωγή διόδων εκπομπής φωτός (LED). Η εταιρεία, επίσης, στο παρελθόν κατασκεύαζε αμφιλεγόμενα προϊόντα, όπως τα εντομοκτόνα DDT, PCBs, Agent Orange και την ανασυνδυασμένη βόεια αυξητική ορμόνη.

Η Monsanto ήταν μεταξύ των πρώτων που πραγματοποίησαν γενετική τροποποίηση φυτικού κυττάρου, ως μία από τις τέσσερις ομάδες που ανήγγειλαν την εισαγωγή γονιδίων σε φυτά το 1983, ενώ ήταν μεταξύ των πρώτων που διεξήγαγαν δοκιμές στον τομέα των γενετικά τροποποιημένων καλλιεργειών, πράγμα που έγινε το 1987. Παρέμεινε μία από τις κορυφαίες 10 χημικές εταιρείες των ΗΠΑ, μέχρι να εκποιηθούν οι περισσότερες από τις χημικές επιχειρήσεις της μεταξύ του 1997 και του 2002, μέσα από μια διαδικασία συγχωνεύσεων και αποσχίσεων εταιρειών που επικεντρώνονταν στον τομέα της βιοτεχνολογίας.

Η Monsanto ήταν μία από τις πρώτες εταιρείες που εφάρμοσαν το επιχειρηματικό μοντέλο της βιομηχανίας βιοτεχνολογίας στη γεωργία, με τη χρήση τεχνικών που αναπτύχθηκαν από την Genentech και άλλες εταιρείες βιοτεχνολογίας φαρμάκων στα τέλη της δεκαετίας του 1970 στην Καλιφόρνια. Σε αυτό το επιχειρηματικό μοντέλο, οι εταιρείες επενδύουν σε μεγάλο βαθμό στην έρευνα και την ανάπτυξη για να αποσβέσουν τα έξοδα με τη χρήση και την εφαρμογή βιολογικών διπλωμάτων ευρεσιτεχνίας. Το μοντέλο κατοχύρωσης με δίπλωμα ευρεσιτεχνίας σπόρων προς σπορά έχει επίσης επικριθεί ως βιοπειρατεία και απειλή για τη βιοποικιλότητα.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Ντέιβιντ Μπουθ

Ο **Ντέιβιντ Μπουθ** (, Κουίνς, Νέα Υόρκη, 1970 - ) είναι Αμερικανός πρώην επαγγελματίας καλαθοσφαιριστής. Έχει ύψος 2,01 μέτρα και αγωνιζόταν στη θέση του σμολ φόργουορντ.

## Καριέρα
Ο Μπουθ ξεκίνησε την αγωνιστική του καριέρα από το πανεπιστήμιο του Ντε Πολ το 1988, όπου με τους Blue Demons αγωνίστηκε για τέσσερα χρόνια, όντας πλέον ο δεύτερος καλύτερος σκόρερ του κολεγίου με 1.933 πόντους, πίσω από τον Μαρκ Αγκουάιρ.

Αφού αποφοίτησε με πτυχίο στα Μέσα Επικοινωνίας, έγινε ντραφτ για το CBA και τους Ράπιντ Σίτι Θρίλερς, ενώ το 1993-94 φόρεσε τη φανέλα των Τρι-Σίτι Σινούκ.

Το 1995, υπέγραψε στη γαλλική Τουλούζ, όπου παίζοντας στη δεύτερη κατηγορία του πρωταθλήματος, αναδείχθηκε πρώτος σκόρερ με 31,9 πόντους ανά αγώνα. Το καλοκαίρι του 1996, συμμετείχε σε Summer League του ΝΒΑ με την ομάδα των Λος Άντζελες Λέικερς, αλλά συνέχισε στη Γαλλία με την Ντιζόν, η οποία τερμάτισε στην ένατη θέση του πρωταθλήματος, με τον Μπουθ να κατακτά τον τίτλο του πρώτου σκόρερ με μέσους όρους 22,2 πόντων και 6,2 ριμπάουντ.

Τη σεζόν 1997-98, επέστρεψε στην Τουλούζ, η οποία είχε ανέβει στην πρώτη κατηγορία και το καλοκαίρι του 1998 έκανε ένα σύντομο πέρασμα από τη Βενεζουέλα και τους Κοκόντριλος ντε Καράκας, με 23,0 πόντους και 5,7 ριμπάουντ σε τρεις αγώνες.

Το 1998, μεταγράφηκε στις Φιλιππίνες και το Νοέμβριο του ίδιου έτους συνέχισε στην Ιταλία και την ομάδα της Βερόνα. Την επόμενη σεζόν, αγωνίστηκε στο CBA και τη Βενεζουέλα, ενώ είχε αγωνιστεί σε ένα παιχνίδι με τον Άρη Θεσσαλονίκης, όταν στην πρώτη αγωνιστική του ελληνικού πρωταθλήματος οι "κίτρινοι" ηττήθηκαν με 81-69 από την Ηρακλή, με τον Μπουθ να πετυχαίνει 23 πόντους και να μαζεύει 6 ριμπάουντ. Ο αγώνας αυτός, υπήρξε το ντεμπούτο του Δημήτρη Διαμαντίδη στην Α1 εθνική κατηγορία.

Το καλοκαίρι του 2000, υπέγραψε στην ΑΕΚ Λάρνακας και στη συνέχεια έγινε ντραφτ για το ΑΒΑ με τους Σικάγο Σκαϊλάινερς, όπου είχε μέσους όρους 21,4 πόντων και 6,9 ριμπάουντ. Μετά από ένα ακόμη πέρασμα από τη Βενεζουέλα, μεταγράφηκε στην Ιαπωνία και τους Ματσουσίτα Κανγκαρούς, στους οποίους παρέμεινε μέχρι το 2005 με μέσους όρους άνω των τριάντα πόντων και δέκα ριμπάουντ ανά παιχνίδι.

Αφού αποσύρθηκε από την ενεργό δράση, επέστρεψε στο Ιλινόι και έγινε βοηθός προπονητή στο Σέντραλ Κόλετζ, αλλά μόλις μερικούς μήνες αργότερα έγινε σκάουτερ για τους Μέμφις Γκρίζλις στις νοτιοδυτικές Ηνωμένες Πολιτείες. Το 2009, έγινε βοηθός προπονητή στο πανεπιστήμιο του Ντε Πολ απ' όπου είχε ξεκινήσει, παραμένοντας για μία σεζόν. Από το 2010, είναι σκάουτερ για τους Σάρλοτ Χόρνετς στις μεσοδυτικές πολιτείες.

## Παραπομπές


## Πηγές
* Que sont-ils devenus ? Episode 2 : David Booth | jdaoff.com 
* DAVID BOOTH basketball profile - Eurobasket
* David Booth Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντιζόν Μπασκέτ
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές κυπριακών συλλόγων
Κατηγορία:Καλαθοσφαιριστές Εβρέ Μπασκέτ
Δικαίωμα ψήφου

[μικρογραφία|[Αφίσα υπέρ του δικαιώματος ψήφου των γυναικών στις ΗΠΑ (π. 1903-1926)]]
Το **δικαίωμα ψήφου** είναι το δικαίωμα του *εκλέγειν* στις πολιτικές εκλογές, αν και ο όρος χρησιμοποιείται κατά περίπτωση για κάθε δικαίωμα ψήφου. Το δικαίωμα υποψηφιότητας για κάποιο λειτούργημα ονομάζεται δυνατότητα υποψηφιότητας και ο συνδυασμός των δύο δικαιωμάτων του *εκλέγειν* και του *εκλέγεσθαι* ονομάζεται ενίοτε πλήρες δικαίωμα ψήφου. Σε πολλές γλώσσες, το δικαίωμα του *εκλέγειν* ονομάζεται δικαίωμα ψήφου και το δικαίωμα του *εκλέγεσθαι* παθητικό δικαίωμα ψήφου. Στην αγγλοσαξονική επικράτεια, τα συγκεκριμένα δικαιώματα ονομάζονται σε πολλές περιπτώσεις ενεργητικό και παθητικό δικαίωμα ψήφου. 

Το δικαίωμα ψήφου γίνεται συχνά αντιληπτό από την οπτική γωνία της εκλογής εκπροσώπων. Ωστόσο, ισχύει εξίσου για δημοψηφίσματα και πρωτοβουλίες. Η συμμετοχή σε ψηφοφορία περιγράφει όχι μόνο το νομικό δικαίωμα ψήφου, αλλά και το πρακτικό ζήτημα του κατά πόσον θα τεθεί ένα θέμα σε ψηφοφορία. Η χρησιμότητα και η αποτελεσματικότητα οποιασδήποτε ψηφοφορίας μειώνεται όταν τα σημαντικά ζητήματα αποφασίζονται μονομερώς από εκλεγμένους ή μη εκλεγμένους εκπροσώπους.

Στις περισσότερες αντιπροσωπευτικές δημοκρατίες, όσοι κατέχουν δικαίωμα ψήφου -συνήθως όσοι βρίσκονται στην κατάλληλη ηλικία ψήφου-, μπορούν να ψηφίσουν σε εκλογές εκπροσώπους. Ψηφοφορία χορηγείται στους πολίτες όταν έχουν συμπληρώσει την ηλικία ψήφου. Το τι θεωρείται πολίτης που πληροί τις προϋποθέσεις εξαρτάται από την απόφαση της εκάστοτε κυβέρνησης και το σχετικό νομοθετικό πλαίσιο, αλλά σε γενικές γραμμές οι περισσότερες δημοκρατίες δεν χορηγούν διαφορετικά δικαιώματα ψήφου επί τη βάσει του φύλου ή της φυλής. Κάτοικοι μη πολίτες μιας χώρας έχουν συνήθως δικαίωμα ψήφου σε χώρες στενά συνδεδεμένες με ενιαίο διοικητικό σύστημα (π.χ., οι πολίτες της Κοινοπολιτείας και οι πολίτες της Ευρωπαϊκής Ένωσης).

## Το δικαίωμα ψήφου στην Ελλάδα
Στην Ελλάδα δικαίωμα ψήφου διατηρούν όσοι Έλληνες πολίτες έχουν συμπληρώσει το 17ο έτος της ηλικίας τους (ή πρόκειται να το συμπληρώσουν εντός του έτους στο οποίο διεξάγονται οι εκλογές) και όσοι είναι εγγεγραμμένοι σε εκλογικούς καταλόγους ενός δήμου ή της χώρας, εφόσον δεν στερούνται του δικαιώματος του *εκλέγειν*. Στερούνται του δικαιώματος όσοι τελούν, σύμφωνα με τις διατάξεις του Αστικού Κώδικα, σε καθεστώς πλήρους στερητικής δικαστικής συμπαράστασης και εκείνοι που το στερήθηκαν για δεδομένο χρονικό διάστημα, εξαιτίας αμετάκλητης ποινικής καταδίκης για εγκλήματα του ποινικού και στρατιωτικού ποινικού κώδικα.

## Παραπομπές σημειώσεις


## Σχετική βιβλιογραφία
*Γιάννης Ζ. Δρόσος, 1990, *Το δικαίωμα ψήφου των εκτός επικρατείας Ελλήνων εκλογέων*, Αθήνα: Αντ. Ν. Σάκκουλας, 
*Αθανάσιος Γ. Ξηρός, 1992, *Το δικαίωμα της ψήφου των ναυτικών*, Αθήνα: Αντ. Ν. Σάκκουλας. 
*Μάρω Παντελίδου Μαλούτα, 2007, *Μισός αιώνας γυναικείας ψήφου, μισός αιώνας γυναίκες στη Βουλή*, Αθήνα: Βουλή των Ελλήνων.
Πεντέλεια

Η **Πεντέλεια**, γνωστότερη και ως  *Ντουρντουβάνα* (σλάβικο τοπωνύμιο που σημαίνει τριανταφυλλιά), είναι βουνό της Πελοποννήσου που βρίσκεται στα σύνορα των Νομών Αχαΐας και Κορινθίας. Πρόκειται για την νοτιότερη απόληξη του Χελμού (Αροάνια Όρη), που η ψηλότερη κορυφή της έχει υψόμετρο τα 2.109 μέτρα. 

Το μεγαλύτερο μέρος του βουνού καλύπτεται από κωνοφόρα, ενώ στους πρόποδες του αναπτύσσονται κυρίως φυλλοβόλα, όπως πλατάνια, ιτιές και λεύκες.

Στις νοτιοδυτικές υπώρειες του βουνού, κοντά στο χωριό Λυκουρία του Δήμου Καλαβρύτων, στην τοποθεσία *Ράχη Πύργου* ή *Κεφαλόβρυσο* πηγάζει ο Ποταμός Λάδωνας.

## Παραπομπές


## Πηγές

* 
* 

Κατηγορία:Βουνά της Αχαΐας
Κατηγορία:Βουνά της Κορινθίας
Κατηγορία:Δήμος Καλαβρύτων
Κατηγορία:Δήμος Σικυωνίων
Κατηγορία:Αρχαία Αρκαδία
Κατηγορία:Αρκαδική Αζανία
Αλέξανδρος Σαμπάνης (πετοσφαιριστής)

Ο **Αλέξανδρος Σαμπάνης** (γεννημένος στις 15 Οκτωβρίου του 1992) είναι Έλληνας πετοσφαιριστής που αγωνίζεται στην ομάδα του Εθνικού Πειραιώς στη θέση του διαγώνιου.

## Καριέρα
Ο Αλέξανδρος Σαμπάνης ξεκίνησε την καριέρα του από τις ακαδημίες του Πανελληνίου το 2006, όπου αγωνίστηκε μέχρι και το 2013. Την επόμενη χρονιά πήρε μεταγγραφή στον Μίλωνα. Το καλοκαίρι του 2014 μεταπήδησε στον ΠΑΟΚ, κατακτώντας το νταμπλ του 2015 και το πρωτάθλημα του 2016. Το καλοκαίρι του 2016 ανακοινώθηκε από τον Εθνικό Πειραιώς.

## Τίτλοι και Διακρίσεις
* **2 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]:**
**2015, 2016
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2015

## Πηγές
*Αλέξανδρος Σαμπάνης
*Και επίσημα Σαμπάνης
*Κλείνει στον Εθνικό ο Σαμπάνης

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Αλβανοί πετοσφαιριστές
Δήμος Μακράκης (πετοσφαιριστής)

Ο **Δήμος Μακράκης** (γεννημένος στις 23 Μαΐου 1996) είναι Έλληνας πετοσφαιριστής που αγωνίζεται στην ομάδα του Νέστορα Θεσσαλονίκης στη θέση του ακραίου.

## Σταδιοδρομία
Ο Δήμος Μακράκης ξεκίνησε τη σταδιοδρομία του από τις ακαδημίες του Ασκληπιού Τρικάλων το 2010, όπου αγωνίστηκε μέχρι και το 2014. Το καλοκαίρι του 2014 μεταπήδησε στον ΠΑΟΚ με υποσχετική, κατακτώντας το νταμπλ του 2015 και το πρωτάθλημα του 2016. Το καλοκαίρι του 2016 ανακοινώθηκε από τον Νέστορα Θεσσαλονίκης.

## Τίτλοι και διακρίσεις
* **2 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]:**
** 2015, 2016
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
** 2015

## Πηγές
* Δήμος Μακράκης
* Ανακοίνωσε Μακράκη ο ΠΑΟΚ
* Στον Νέστορα ο Μακράκης

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Τάσος Αναστασιάδης (πετοσφαιριστής)

Ο **Τάσος Αναστασιάδης** (26 Νοεμβρίου 1982, Θεσσαλονίκη) είναι Έλληνας πετοσφαιριστής που αγωνίζεται στη θέση του πασαδόρου.

## Καριέρα
Ο Τάσος Αναστασιάδης γεννήθηκε στη Θεσσαλονίκη και ξεκίνησε την ασχολία του με το βόλεϊ το 1993 σε ηλικία 11 ετών, από τις ακαδημίες του Ορφέα Ηλιούπολης Θεσσαλονίκης (μετέπειτα Γ.Σ. Ηλιούπολης), στον οποίο παρέμεινε μέχρι το 2000. Στη συνέχεια αγωνίστηκε για τα επόμενα τέσσερα χρόνια στον Μακεδονικό Νεαπόλεως (2000-2004). Το καλοκαίρι του 2004 πήρε μεταγραφή για τον Άρη Θεσσαλονίκης, στον οποίο παρέμεινε για μία περίοδο. Τα έτη 2005 έως 2010 αγωνίστηκε για την ομάδα του Π.Ο. Μουδανιών, την επόμενη χρονιά (2010-2011) επέστρεψε στη Θεσσαλονίκη αγωνιζόμενος με τον Επίκουρο Πολίχνης, και τα έτη 2011 έως 2014 έπαιξε για την Νίκη Αιγινίου, με την οποία την 2011-12 κατέκτησε το Πρωτάθλημα της Α΄2 κατηγορίας και ταυτόχρονα την άνοδο στην Βόλεϊ Λιγκ, στην οποία αγωνίστηκε τις δύο επόμενες περιόδους.

Το καλοκαίρι του 2014 πήρε μεταγραφή για τον ΠΑΟΚ, κατακτώντας το Πρωτάθλημα και το Κύπελλο Ελλάδας, που υπήρξαν οι πρώτοι τίτλοι του Δικεφάλου του Βορρά, αλλά και οι πρώτοι τίτλοι του Τάσου Αναστασιάδη, συμμετέχοντας έτσι στην απαρχή της εμφάνισης της ομάδας της Συμπρωτεύουσας στο προσκήνιο της ελληνικής πετοσφαίρισης.
Την επόμενη αγωνιστική περίοδο (2015-2016) επέστρεψε στη Νίκη Αιγινίου, και τον Αύγουστο του 2016 υπέγραψε στον Α.Ο. Ορεστιάδας, αλλά τα οικονομικά προβλήματα της ομάδας του Έβρου τον ανάγκασαν να αποχωρήσει τον Νοέμβριο επικαλούμενος οικογενειακούς λόγους, οπότε επέστρεψε στην αγαπημένη του Θεσσαλονίκη, αγωνιζόμενος στον Ηρακλή, από τον οποίο όμως αποχώρησε για επαγγελματικούς λόγους στο τέλος Μαρτίου.

Στην καριέρα του Τάσου Αναστασιάδη ακολούθησαν κατά σειρά ο Πήγασος Πολίχνης (2017-18), ο Μακεδονικός Νεαπόλεως (2018-20), ο Πιερικός Κατερίνης (2020-21), ο Αριστοτέλης Σκύδρας (2021-22) και ξανά τον Αύγουστο του 2022 ο Άρης Θεσσαλονίκης. Στους κιτρινόμαυρους παρέμεινε μέχρι τον Ιανουάριο του 2023, οπότε υπέγραψε στον συμπολίτη Ηρακλή.

## Τίτλοι – Διακρίσεις
**1 [[Ελληνικό πρωτάθλημα πετοσφαίρισης ανδρών|Πρωτάθλημα Ελλάδας]]
* [[Πρωτάθλημα πετοσφαίρισης ανδρών Volleyleague 2014-2015|2014-15]] ([[Π.Α.Ο.Κ. (πετοσφαίριση ανδρών)|ΠΑΟΚ]])
**1 Κύπελλο Ελλάδας
* 2015 (ΠΑΟΚ)
'''1 Πρωτάθλημα Α΄ 2
* 2011-12 (Νίκη Αιγινίου)

## Παραπομπές


## Εξωτερικοί Σύνδεσμοι
* Τάσος Αναστασιάδης: Στοιχεία καριέρας greekvolley.eu
* Τάσος Αναστασιάδης: Ατομικά στοιχεία - Διακρίσεις - Ομάδες καριέρας volleybox.net
* Τάσος Αναστασιάδης: «Η Νίκη Αιγινίου αντέχει τον ανταγωνισμό με παραδοσιακές δυνάμεις» (Συνέντευξη) www.volleyleague.gr 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ορεστιάδας
Κατηγορία:Πετοσφαιριστές Ηρακλή Θεσσαλονίκης
Windows NT 4.0

Τα **Windows NT 4.0** είναι ένα προληπτικό πολλαπλών εργασιών γραφικό λειτουργικό σύστημα 32-bit που δημιουργήθηκε από τη Microsoft και κυκλοφόρησε στις 31 Ιουλίου 1996. Σχεδιάστηκε για υπολογιστές uniprocessor ή συμμετρικής πολυεπεξεργασίας και είναι μέρος της σειράς λειτουργικών συστημάτων με όνομα Windows NT. Το γραφικό περιβάλλον του είναι παρόμοιο με αυτό των Windows 95. Είναι διαθέσιμα σε εκδόσεις Workstation και Server.

Τα Windows NT 4.0 είναι ο διάδοχος των Windows NT 3.51 και παρουσίασε το γραφικό περιβάλλον των Windows 95 για πρώτη φορά στην σειρά Windows NT καθώς και πολλές εφαρμογές που παρουσιάστηκαν στα Windows 95. Τα Windows NT 4.0 ήταν γνωστά ως **Shell Update Release** (SUR).

Τα Windows NT 4.0 είναι η τελευταία μεγάλη κυκλοφορία των Microsoft Windows που υποστηρίζει τα Alpha, MIPS or PowerPC. Χρησιμοποιόταν για πολλά χρόνια, παρόλο που η Microsoft προσπάθησε να πείσει πελάτες να αναβαθμίσουν στα Windows 2000 και νεότερες εκδόσεις. Ήταν επίσης η τελευταία έκδοση των Windows NT με το όνομα *Windows NT*, αν και τα Windows 2000 χρησιμοποιούσε την ονομασία "Built on NT Technology".

## Εκδόσεις
### Client
*Το **Windows NT 4.0 Workstation** σχεδιάστηκε για χρήση ως το γενικό επιχειρηματικό λειτουργικό σύστημα.
### Servers
*Το **Windows NT 4.0 Server** κυκλοφόρησε το 1996 και σχεδιάστηκε για μικρής κλίμακας συστήματα διακομιστών.
*Το **Windows NT 4.0 Server, Enterprise Edition** κυκλοφόρησε το 1997 και είναι ο προκάτοχος της σειράς Enterprise line με την σειρά των *Windows server* (Advanced Server στα Windows 2000). Αυτή η έκδοση περιέχει το Service Pack 3. Αυτή η έκδοση επίσης παρουσίασε τη σημαία εκκίνησης /3GB και τη μηχανή PSE36 για καθορισμό μνήμης πάνω από 64 GB, παρόλο που κάποια chipset υποστήριζαν 8 GB και πάνω.
*Το **Windows NT 4.0 Terminal Server Edition** κυκλοφόρησε το 1998 και επέτρεπε στους χρήστες να συνδεθούν απομακρυσμένα. Η ίδια λειτουργία εμφανίστηκε στα Windows 2000 και μετέπειτα κυκλοφορίες με όνομα *Terminal Services* και πρωτοεμφανίστηκε στα Windows XP ως *Remote Desktop*.
### Embedded
*Το **Windows NT 4.0 Embedded** σχεδιάστηκε για μεγάλες συσκευές, μηχανήματα αυτόματης πώλησης, ATM και άλλες συσκευές που δεν χαρακτηρίζονται ως γενικοί υπολογιστές. Αυτή η έκδοση περιέχει το Service Pack 5 και τα διαδέχτηκαν τα *Windows XP Embedded*.

## Service packs

Κατά το κύκλο ζωής του, τα Windows NT 4.0 είχαν πολλαπλά service packs καθώς και πολλαπλές συλλογές ενημερωμένων εκδόσεων και option packs. Το τελευταίο service pack ήταν το Service Pack 6a. Ένα Service Pack 7 σχεδιάστηκε να κυκλοφορήσει στις αρχές του 2001, αλλά κατέληξε σε μια προ-SP6a συλλογή ενημερωμένων εκδόσεων αντί για ένα πλήρης service pack, που κυκλοφόρησε στις 26 Ιουλίου 2001.

## Παραπομπές


## Εξωτερικοί σύνδεσμοι
*Guidebook: Windows NT 4.0 Gallery

Κατηγορία:Windows NT
Παύλος Βεντουρής

Ο **Παύλος Βεντουρής** (1905 - 11 Οκτωβρίου 1956) ήταν Έλληνας γιατρός και πολιτικός. Υπηρέτησε ως νομάρχης σε διάφορους νομούς. 

## Σταδιοδρομία
Σπούδασε ιατρική, όπως και Πολιτικές και Οικονομικές Επιστήμες στην Αθήνα, όπου άσκησε το ιατρικό λειτούργημα. Διορίστηκε Νομάρχης Χαλκιδικής τον Μάιο του 1946 και υπηρέτησε εκεί ως το 1948. Εν συνεχεία, έγινε Νομάρχης Λακωνίας (1949) και τον Μάιο του 1955 διορίστηκε ως ο πρώτος Νομάρχης Ιωαννίνων έπειτα από την ανασύσταση της νομαρχίας. Στα Γιάννενα παρέμεινε ως τις 23 Σεπτεμβρίου 1955.

Είχε προταθεί για την απονομή του Μεταλλίου Εξαιρέτων Πράξεων. Υπηρέτησε επίσης ως Νομάρχης Αργολιδοκορινθίας και Νομάρχης Αιτωλοακαρνανίας.

## Θάνατος
Ο Βεντουρής σκοτώθηκε σε τροχαίο δυστύχημα (από τη σύγκρουση του αυτοκινήτου του με άλλο φορτηγό) στις 11 Οκτωβρίου 1956 στον Τύρναβο (κοντά στο χωριό Δαμάσι) και κηδεύτηκε στη Λάρισα δύο ημέρες μετά. Ο 51χρονος νομάρχης μετέβαινε με το αυτοκίνητό του (που οδηγούσε ο ίδιος) από τη Θεσσαλονίκη προς την Αθήνα .

Ήταν παντρεμένος από τις 10 Ιουλίου 1942 με την εκπαιδευτικό Ελένη Παπαδοπούλου, κάτοικο Αθηνών, και είχαν έναν γιο (Χρήστος Βεντουρής γεν. 22 Μαρτίου 1948).

## Παραπομπές


Κατηγορία:Νομάρχες Αιτωλοακαρνανίας
Κατηγορία:Νομάρχες Ιωαννίνων
Κατηγορία:Νομάρχες Αργολίδας και Κορινθίας
Κατηγορία:Νομάρχες Λακωνίας
Κατηγορία:Νομάρχες Χαλκιδικής
Bugs Bunny

Ο **Bugs Bunny** (ελληνική απόδοση: ***Μπαγκς Μπάννυ*** ή και ***Μπαγκς Μπάνι***) είναι φανταστικός χαρακτήρας της σειράς κινουμένων σχεδίων *[[Looney Tunes]]* και *[[Merrie Melodies]]*, της Warner Bros.. Δημιουργήθηκε το 1940, από την Leon Schlesinger Productions (κατοπινή Warner Bros. Cartoons), και ο αρχικός ηθοποιός φωνής του χαρακτήρα ήταν ο Μελ Μπλανκ. Η δημοτικότητα του χαρακτήρα έφτασε στα ύψη, και πλέον θεωρείται ως ένα cultural icon, αλλά και είναι η επίσημη μασκότ της εταιρείας Warner Bros..

Ο Μπαγκς Μπάννυ είναι ένας ανθρωπόμορφος λαγός, γκρι χρώματος, γνωστός για τον επιπόλαιο και ξένοιαστο χαρακτήρα του. Η προφορά του πάρθηκε από τη νεοϋερκέζικη προφορά, και ακόμα γνωστότερη είναι η συνήθης ατάκα του: *Eh... What's up, doc?* (= Τι τρέχει, φίλε), την οποία συνήθως τη λέει, μασουλώντας ένα καρότο. Ωστόσο, αρκετοί παρόμοιοι λαγοί, εμφανίστηκαν στα κινούμενα σχέδια της Warner Bros. ήδη από το 1938, όμως θεωρείται ευρέως ότι για το συγκεκριμένο χαρακτήρα πιστώνεται πολλά ο σκηνοθέτης Τεξ Έιβερυ, ο οποίος υπήρξε προτεινόμενος για Όσκαρ, το 1940, με την ταινία *A Wild Hare*, όπου ο Μπαγκς Μπάννυ έκανε την πρώτη του εμφάνιση. Οι σχεδιαστές Τσακ Τζόουνς, Μπομπ Γκίβενς και Ρόμπερτ ΜακΚίμσον θεωρούνται οι εδραιωτές της τελικής εμφάνισης του Μπαγκς Μπάννυ.

Από τη στιγμή της πρώτης κυκλοφορίας του ο Μπαγκς Μπάννυ, έχει εμφανιστεί σε τηλεοπτικές σειρές, σε κινηματογραφικές ταινίες, σε μουσικούς δίσκους, σε βιντεοπαιχνίδια, σε θεματικά πάρκα, σε ταινίες μικρού μήκους και σε διαφημιστικά. Επίσης, έχει εμφανιστεί όσο κανένας άλλος καρτούν χαρακτήρας σε ταινίες, και είναι ο 9ος πιο γνωστός χαρακτήρας ταινιών σε όλο τον κόσμο. Κατέχει και αστέρι στη Λεωφόρο της Δόξας στο Χόλλυγουντ.

## Παραπομπές


## Εξωτερικοί σύνδεσμοι

* Bugs Bunny στην Toonopedia
* Warner Bros. Studios
* Bugs Bunny στην Loonipedia

Κατηγορία:Φανταστικοί κωμικοί χαρακτήρες
Κατηγορία:Χαρακτήρες κινουμένων σχεδίων
Κατηγορία:Ανθρωπόμορφα ζώα
Κατηγορία:Looney Tunes (χαρακτήρες)
Κατηγορία:Κινηματογραφικοί χαρακτήρες
Κατηγορία:Πολιτισμός των Ηνωμένων Πολιτειών
Λίμπερμαν Αγκάμεζ

Ο **Λίμπερμαν Αγκάμεζ** (*Liberman Agámez*, γεννημένος στις 15 Φεβρουαρίου 1985) είναι διεθνής πετοσφαιριστής με καταγωγή από την Κολομβία.

## Σταδιοδρομία
O Λίμπερμαν Αγκάμεζ ξεκίνησε τη σταδιοδρομία του στην Ελλάδα το 2004 από τον Ιωνικό Νέας Φιλαδέλφειας. Την επόμενη χρονιά (2005) μεταπήδησε στον Α.Ο. Παγκρατίου στον οποίο παρέμεινε για λίγους μήνες, καθώς τον χειμώνα του 2005 πήρε μεταγγραφή στην ομάδα του Παναθηναϊκού. Στους πράσινους παρέμεινε μέχρι το καλοκαίρι του 2010 και κατέκτησε μαζί τους ένα πρωτάθλημα (2006), τρία κύπελλα (2007, 2008, 2010) κι ένα σούπερ καπ (2007). Τα επόμενα τρία χρόνια (2010-2013) αγωνίστηκε στο πρωτάθλημα Τουρκίας για λογαριασμό της Άρκας, με την οποία κατέκτησε ένα πρωτάθλημα (2013) κι ένα κύπελλο (2011). Την περίοδο 2013-2015, αγωνίστηκε στο πρωτάθλημα της Κορέας με τους Τσεονάν Σκάιγουοκερς ενώ το 2015 επέστρεψε στο πρωτάθλημα Τουρκίας αγωνιζόμενος για την Γαλατασαράι. Το καλοκαίρι του 2016 ανακοινώθηκε απο τον Ολυμπιακό.

## Διεθνείς συμμετοχές
Ο Λίμπερμαν Αγκάμεζ αγωνίζεται με την εθνική ομάδα πετοσφαίρισης της Κολομβίας από το 2005.

## Τίτλοι
### Διεθνείς
***2**  **[[:en:South American Volleyball Championship|Πρωτάθλημα Νοτίου Αμερικής]]:**
**2013, 2015

### Συλλογικοί
***1 [[Ελληνικό πρωτάθλημα πετοσφαίρισης ανδρών|Πρωτάθλημα Ελλάδας]]:**
**2006
***3 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2007, 2008, 2010
***1 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
**2007
***1 [[:en:Turkish Men's Volleyball League|Πρωτάθλημα Τουρκίας]]:**
**2013
***1 Κύπελλο Τουρκίας:**
**2011

## Ατομικές διακρίσεις
* Πρωτάθλημα Ελλάδας 2016-17: Καλύτερος επιθετικός Πρωταθλήματος 

## Παραπομπές


## Πηγές
* Λίμπερμαν Αγκάμεζ: Παρουσίαση - Ατομικά στοιχεία - Ομάδες - Διακρίσεις volleybox.net
* Λίμπερμαν Αγκάμεζ - Ευρωπαϊκή παρουσία www-old.cev.eu
* Λίμπερμαν Αγκάμεζ: Ατομικά στοιχεία - Ομάδες καριέρας greekvolley.eu
* Λίμπερμαν Αγκάμεζ: Παρουσίαση = Αγώνες /globalsportsarchive.com

Κατηγορία:Κολομβιανοί πετοσφαιριστές
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ
Eureko

Η **Eureko** ήταν μεγάλη ευρωπαϊκή ασφαλιστική εταιρεία με έδρα την Ολλανδία. Η εταιρεία ιδρύθηκε το 1992 και δραστηριοποιούνταν στην Ολλανδία, την Ιρλανδία, την Ελλάδα, την Τουρκία, τη Σλοβακία, τη Ρωσία, τη Ρουμανία και τη Βουλγαρία. Η εταιρεία μεγάλωσε σημαντικά το 2005, όταν η Rabobank συγχώνευσε την ασφαλιστική της εταιρεία, Interpolis, στην Eureko με αντάλλαγμα ένα ποσοστό 37% στην εταιρεία. Το 2011 η Eureko B.V. συγχωνεύθηκε με την ολλανδική εταιρεία Achmea Holding N.V. για να σχηματίσουν την Achmea B.V..

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ολλανδίας
Κύπελλο Γ΄ κατηγορίας και Επίλεκτης κατηγορίας ΣΤΟΚ 2016-17

Το **Κύπελλο Γ΄ κατηγορίας και Επίλεκτης κατηγορίας ΣΤΟΚ 2016-17** ήταν η 9η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ. Το κύπελλο κατέκτησε ο Ποδοσφαιρικός Όμιλος Ξυλοτύμβου 2006 για πρώτη φορά στην ιστορία του.

## Σύστημα διεξαγωγής
Στο Κύπελλο Γ΄ κατηγορίας και Επίλεκτης κατηγορίας ΣΤΟΚ 2016-17 είχαν δικαίωμα συμμετοχής μόνο οι ομάδες της Γ΄ κατηγορίας 2016-17 και της Επίλεκτης κατηγορίας ΣΤΟΚ 2016-17 (σύνολο 30 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 10 από τις 30 ομάδες.

Διεξήχθη σε 4 γύρους. Στον Α΄ γύρο και στα προημιτελικά έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παρατάσεως δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

## Α΄ γύρος
Στον Α΄ γύρο συμμετείχαν 4 από τις 10 ομάδες. Οι υπόλοιπες 6 προκρίθηκαν στην προημιτελική φάση χωρίς αγώνα.





## Προημιτελικά
Στην προημιτελική φάση συμμετείχαν οι δύο ομάδες που νίκησαν στον Α' γύρο μαζί με τις έξι ομάδες που πέρασαν χωρίς αγώνα.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν ο Π.Ο. Ξυλοτύμβου 2006 και ο Εθνικός Λατσιών. Ο τελικός διεξήχθη στις 11 Μαΐου 2017 στο στάδιο AEK Αρένα – Γεώργιος Καραπατάκης στη Λάρνακα. Νικητής ήταν ο Π.Ο. Ξυλοτύμβου 2006 με σκορ 2-1.

## Παραπομπές


## Πηγές

## Δείτε επίσης

* Κύπελλο Γ΄ κατηγορίας και Επίλεκτης κατηγορίας ΣΤΟΚ
* Γ΄ κατηγορία ποδοσφαίρου ανδρών Κύπρου 2016-17
* Επίλεκτη κατηγορία ΣΤΟΚ 2016-17

Κατηγορία:Κύπελλο Γ΄ κατηγορίας και Επίλεκτης κατηγορίας ΣΤΟΚ
Κατηγορία:Εγχώρια ποδοσφαιρικά κύπελλα 2016-2017
Allianz

Η **Allianz SE** () είναι ευρωπαϊκή εταιρεία χρηματοοικονομικών υπηρεσιών με έδρα στο Μόναχο της Γερμανίας. Οι βασικές επιχειρήσεις της είναι οι ασφαλιστικές υπηρεσίες και η διαχείριση περιουσιακών στοιχείων. Από το 2014 είναι η μεγαλύτερη ασφαλιστική εταιρεία στον κόσμο, ο μεγαλύτερος όμιλος χρηματοοικονομικών υπηρεσιών και η μεγαλύτερη εταιρεία σύμφωνα με ένα σύνθετο μέτρο από το περιοδικό Forbes, καθώς και η μεγαλύτερη εταιρεία παροχής χρηματοοικονομικών υπηρεσιών, με βάση τα έσοδα του 2013. Η εταιρεία αποτελεί συστατικό του χρηματιστηριακού δείκτη Euro Stoxx 50.

Το τμήμα Allianz Global Investors κατατάσσεται στους πέντε κορυφαίους παγκόσμιους εν ενεργεία διαχειριστές επενδύσεων, έχοντας 1,933 δις ευρώ κεφάλαια υπό διαχείριση (AUM), εκ των οποίων 1.408 δις € είναι περιουσιακά στοιχεία τρίτων (από 31/03/2015), με εξειδικευμένους διαχειριστές περιουσιακών στοιχείων, συμπεριλαμβανομένων των PIMCO (ομόλογα), RCM (μετοχές) και DEGI (real estate).

Η Dresdner Bank της Allianz πωλήθηκε στην Commerzbank το Νοέμβριο του 2008. Ως αποτέλεσμα αυτής της συγχώνευσης, η Allianz απέκτησε μερίδιο 14% στη νέα Commerzbank.

## Παραπομπές


## Εξωτερικοί σύνδεσμοι
* 
*  

Κατηγορία:Επιχειρήσεις της Γερμανίας
Κατηγορία:Γερμανικά εμπορικά σήματα
Κατηγορία:Τράπεζες της Γερμανίας
American International Group

Η **American International Group, Inc.** (**AIG**) είναι αμερικανική πολυεθνική ασφαλιστική εταιρεία με περισσότερους από 88 εκατομμύρια πελάτες σε 130 χώρες. Η εταιρεία AIG απασχολεί πάνω από 64.000 ανθρώπους σε 90 χώρες. Η εταιρεία δραστηριοποιείται μέσω τριών επιχειρήσεων: AIG Property Casualty, AIG Life and Retirement και United Guaranty Corporation (UGC). Η AIG Property Casualty παρέχει ασφαλιστικά προϊόντα για εμπορικούς, θεσμικούς και ιδιώτες πελάτες. Η AIG Life and Retirement παρέχει ασφάλειες ζωής και υπηρεσίες συνταξιοδότησης στις Ηνωμένες Πολιτείες. Η UGC επικεντρώνεται στην υποθηκευμένη ασφαλιστική εγγύηση και την ασφάλιση ενυπόθηκων δανείων. Η AIG επικεντρώνεται επίσης στις παγκόσμιες δραστηριότητες κεφαλαιαγορών, στις άμεσες επενδύσεις και στα διατηθέντα δικαιώματα.

Η AIG ήταν κεντρικός παίκτης στην οικονομική κρίση του 2008. Διασώθηκε από την ομοσπονδιακή κυβέρνηση για 180 δισεκατομμύρια δολάρια και η κυβέρνηση πήρε τον έλεγχο. Η Εξεταστική Επιτροπή Χρηματοπιστωτικής Κρίσης (FCIC) της κυβέρνησης των ΗΠΑ κατέληξε στο συμπέρασμα ότι η AIG απέτυχε κυρίως γιατί πούλησε τεράστια ποσά ασφαλειών χωρίς αντιστάθμιση των επενδύσεών της. Οι τεράστιες πωλήσεις συμβάσεων ανταλλαγής κινδύνου αθέτησης έγιναν χωρίς να υπάρξη αρχικά εξασφάλιση, θέτοντας κατά μέρος αποθεματικά κεφάλαια, ή αντισταθμίζοντας την έκθεσή της. Μια βαθιά αδυναμία στην εταιρική διακυβέρνηση, ιδιαίτερα στις πρακτικές διαχείρισης κινδύνου.

Η εταιρική έδρα της AIG βρίσκεται στη Νέα Υόρκη, η έδρα της Ευρώπης, της Μέσης Ανατολής και της Αφρικής (EMEA) βρίσκεται στο Λονδίνο και η έδρα της Ασίας βρίσκεται στο Χονγκ Κονγκ. Η εταιρεία εξυπηρετεί το 98% των εταιρειών του Fortune 500, το 96% των Fortune 1000 και το 90% του Fortune Global 500, ενώ ασφαλίζει το 40% του Forbes 400 Richest Americans. Η AIG κατετάγη 40η μεγαλύτερη εταιρεία στο 2014 στη λίστα Fortune 500. Σύμφωνα με το Forbes Global κατάλογο 2014 2000, η AIG είναι η 42η μεγαλύτερη εισηγμένη εταιρεία στον κόσμο. Στις 31 Ματρίου του 2015, η AIG είχε κεφαλαιοποίηση της τάξεως των 75.040.000.000 δωλαρίων.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Πολ Ράιαν

Ο **Πoλ Ντέιβις Ράιαν** (αγγλ. *Paul Davis Ryan,* 29 Ιανουαρίου 1970), είναι Αμερικανός πολιτικός, που υπηρέτησε ως 54ος Πρόεδρος της Βουλής των Αντιπροσώπων των ΗΠΑ από το 2015 έως το 2019. Επίσης, υπηρέτησε ως Μέλος της Βουλής των Αντιπροσώπων των ΗΠΑ για την 1η εκλογική περιφέρεια του Ουισκόνσιν από το 1999 έως το 2019. Είναι μέλος του Ρεπουμπλικανικού Κόμματος.   

Στις προεδρικές εκλογές του 2012, ήταν συνυποψήφιος του Μιτ Ρόμνεϊ για την θέση του Αντιπροέδρου των ΗΠΑ.

## Βιογραφικά στοιχεία
Ο Ράιαν γεννήθηκε το 1970 και μεγάλωσε στο Τζέινβιλ, μια μικρή πόλη του Ουισκόνσιν, όπου και εξακολουθεί και σήμερα να ζει με την σύζυγο του και τα τρία παιδιά τους. 

Αφού αποφοίτησε από το Λύκειο "Joseph A. Craig High School" του Τζέινβιλ, σπούδασε Οικονομικά και Πολιτικές Επιστήμες στο Πανεπιστήμιο Μαϊάμι στο Οχάιο.

## Πολιτική σταδιοδρομία
Στην πολιτική του καριέρα ο Ράιαν είναι γνωστός για την πρόταση του το 2010 για την εξάλειψη του ομοσπονδιακού δημοσιονομικού ελλείμματος, το όποιο αποκάλεσε «Χάρτη για τον Μέλλον τη Αμερικής». Η πρόταση αυτή κέρδισε το θαυμασμό και την υποστήριξη των συντηρητικών σε θέματα δημοσιονομική πολιτικής. «Ο Χάρτης για τον Μέλλον της Αμερικής» προβλέπει βαθιές περικοπές σε δημοφιλή κυβερνητικά προγράμματα.

### Βουλή των Αντιπροσώπων των ΗΠΑ
Στις εκλογές του 1998, εξελέγη Μέλος της Βουλής των Αντιπροσώπων των ΗΠΑ, θέση στην οποία επανεκλέχθηκε 10 φορές, έως το 2019 όπου και παραιτήθηκε. 

### Πρόεδρος της Βουλής των Αντιπροσώπων
Στις 29 Οκτωβρίου 2015, εξελέγη Πρόεδρος της Βουλής των Αντιπροσώπων, διαδεχόμενος τον Τζον Μπένερ. Στις 3 Ιανουαρίου 2017 επανεξελέγη πρόεδρος της Βουλής των Αντιπροσώπων, με 239 ψήφους έναντι 189 για την υποψήφια του Δημοκρατικού Κόμματος, Νάνσι Πελόζι, θέση στην οποία παρέμεινε έως το 2019. 

## Προσωπική ζωή
O Πολ Ράιαν, είναι παντρεμένος από το 2000 με την Τζάννα Λιτλ, με την οποία έχουν αποκτήσει τρία παιδιά. 

## Παραπομπές


Κατηγορία:Πρόεδροι της Βουλής των Αντιπροσώπων (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Ουισκόνσιν
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί οικονομολόγοι
__ΕΥΡΕΤΗΡΙΟ__
AXA

Η **AXA** είναι γαλλική πολυεθνική ασφαλιστική εταιρεία που εδρεύει στο 8ο διαμέρισμα του Παρισιού. Δραστηριοποιείται στην παγκόσμια ασφαλιστική, τη διαχείριση επενδύσεων και άλλες χρηματοοικονομικές υπηρεσίες. Ο Όμιλος AXA δραστηριοποιείται κυρίως στη Δυτική Ευρώπη, τη Βόρεια Αμερική, την περιοχή Ασίας-Ειρηνικού και τη Μέση Ανατολή, με παρουσία και στην Αφρική. H AXA είναι ένας όμιλος ετερογενών δραστηριοτήτων με ανεξάρτηση διεύθυνση επιχειρήσεων, που λειτουργούν σύμφωνα με τους νόμους και τους κανονισμούς πολλών διαφορετικών χωρών. Η εταιρεία αποτελεί συστατικό του χρηματιστηριακού δείκτη Euro Stoxx 50.

Σύμφωνα με ένα έγγραφο του 2011 από τη Vitali et al., η AXA ήταν η δεύτερη πιο ισχυρή διεθνική επιχείρηση από άποψη ιδιοκτησίας, εταιρικού ελέγχου της παγκόσμιας χρηματοπιστωτικής σταθερότητας και ανταγωνισμού στην αγορά με την Barclays και τη State Street Corporation, στην 1η και 3η θέση, αντίστοιχα.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Γαλλίας
Γενικές εκλογές στον Άγιο Μαρτίνο Ολλανδίας (2016)

μικρογραφία|Election apportionment diagrams of Sint Maarten 2016
**Γενικές εκλογές** διεξήχθησαν στον Άγιο Μαρτίνο στις 26 Σεπτεμβρίου 2016.

## Εκλογικό σύστημα
Οι 15 έδρες της βουλής, που λέγεται Estates εξελέγησαν με απλή αναλογική. Προκειμένου να συμμετάσχουν στις εκλογές τα νέα κόμματα και τα κόμματα που δεν έλαβαν καμία έδρα στις προηγούμενες εκλογές ήταν απαραίτητο να συγκεντρώσουν τουλάχιστον 146 υπογραφές: το 1% των έγκυρων ψηφοδελτίων από τις βουλευτικές εκλογές του 2014.

## Αποτελέσματα

## Παραπομπές


2016
Αγιος Μαρτινος
Κατάλογος έργων του Μιχαήλ Αγγέλου

Η σελίδα αυτή περιλαμβάνει καταλόγους των έργων γλυπτικής, ζωγραφικής και αρχιτεκτονικής του Μιχαήλ Αγγέλου.

## Γλυπτική

## Ζωγραφική και σχέδια
### Έργα διάφορα

### Η [[Καπέλα Σιξτίνα|Καππέλλα Σιστίνα]]
#### 1. Η Οροφή

#### 2. Ο τοίχος του Ιερού

## Αρχιτεκτονική

## Βιβλιογραφία
* Ettore Camesasca, *Michelangelo pittore*, Rizzoli, Milano 1966.
* Umberto Baldini, *Michelangelo scultore*, Rizzoli, Milano 1973.
* Marta Alvarez Gonzáles, *Michelangelo*, Mondadori Arte, Milano 2007. ISBN 978-88-370-6434-1

Καταλογος εργων
Μιχαηλ Αγγελ
Γουίλιαμ Μάρλιν

Ο **Γουίλιαμ Μάρλιν** (William Marlin, γεννηθείς στις 21 Οκτωβρίου 1950) είναι πολιτικός από τον Άγιο Μαρτίνο και πρωθυπουργός από το 2015 ως τις 24 Νοεμβρίου 2017.

## Πρωθυπουργία
Επιλέχθηκε ως πρωθυπουργός στην κυβέρνηση συνασπισμού ανάμεσα στην Εθνική Συμμαχία, το Δημοκρατικό Κόμμα, το Ενωμένο Κόμμα Αγίου Μαρτίνου και στους ανεξάρτητους βουλευτές Μόρις Λέικ και Σίλβιο Μάτσερ.

Η κυβέρνησή του ορκίστηκε και ανέλαβε καθήκοντα στις 19 Νοεμβρίου 2015.

## Παραπομπές


Κατηγορία:Πρωθυπουργοί του Αγίου Μαρτίνου Ολλανδίας
Ασπίς Πρόνοια

Η **Ασπίς Πρόνοια**, ασφαλιστική εταιρεία με έδρα την Αθήνα της Ελλάδας, ιδρύθηκε το 1944. Οι δραστηριότητες τις εταιρείας επεκτάθηκαν στη Σουηδία το 1998. Το 2009, ενώ η Ασπίς Πρόνοια αντιμετώπιζε οικονομικά προβλήματα, η Επιτροπή Εποπτείας Ιδιωτικής Ασφάλισης (ΕΠ.Ε.Ι.Α) ανακάλεσε την άδεια λειτουργίας της εταιρείας, η οποία τέθηκε υπό καθεστώς εκκαθάρισης.

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Lehman Brothers

Η **Lehman Brothers Holdings Inc.** () ήταν μια παγκόσμια εταιρεία χρηματοοικονομικών υπηρεσιών. Πριν από την κήρυξη πτώχευσης το 2008, η Lehman ήταν η τέταρτη μεγαλύτερη επενδυτική τράπεζα στις Ηνωμένες Πολιτείες (πίσω από τις Goldman Sachs, Morgan Stanley και Merrill Lynch), την επιχειρηματική δραστηριότητα στην επενδυτική τραπεζική, τις πωλήσεις μετοχών και συναλλαγών (ιδιαίτερα τα ομόλογα των ΗΠΑ), την έρευνα, τη διαχείριση επενδύσεων, τα ιδιωτικά επενδυτικά κεφάλαια και την ιδιωτική τραπεζική. Η Lehman λειτούργησε για 158 χρόνια από την ίδρυσή της το 1850 μέχρι το 2008.

Στις 15 Σεπτεμβρίου του 2008, η εταιρεία κήρυξε προστασία πτώχευσης (Chapter 11) μετά τη μαζική έξοδο των περισσότερων πελατών της, τη δραστική μείωση των αποθεμάτων της, και την υποτίμηση των περιουσιακών στοιχείων από τους οργανισμούς αξιολόγησης πιστοληπτικής ικανότητας, που σε μεγάλο βαθμό προκλήθηκε από τη συμμετοχή της Lehman στην κρίση ενυπόθηκων δανείων υψηλού κινδύνου (subprime mortgage crisis) και τους μετέπειτα ισχυρισμούς για αμέλεια και κακοδιαχείριση. Η αίτηση πτώχευσης της Lehman είναι η μεγαλύτερη στην ιστορία των ΗΠΑ, ενώ πιστεύεται ότι έχει διαδραματίσει καθοριστικό ρόλο στην εξέλιξη της παγκόσμιας οικονομικής κρίσης που ξεκίνησε στα τέλη της δεκαετίας του 2000. Την επόμενη μέρα, η Barclays ανακοίνωσε τη συμφωνία της με την αγορά, υπό έγκριση, της επενδυτικής τραπεζικής της Βόρειας Αμερικής και των εμπορικών τμημάτων της Lehman μαζί με κτίριο της έδρας στη Νέα Υόρκη. Στις 20 Σεπτεμβρίου του 2008, μια αναθεωρημένη έκδοση της εν λόγω συμφωνίας εγκρίθηκε από τον ειδικό Δικαστή σε θέματα Πτώχευσης των ΗΠΑ, Τζέιμς Μ. Πεκ. Την επόμενη εβδομάδα, η Nomura Holdings ανακοίνωσε ότι θα αποκτούσε τη δικαιόχρηση (franchise) της Lehman Brothers στην περιοχή Ασίας-Ειρηνικού, συμπεριλαμβανομένης της Ιαπωνίας, του Χονγκ Κονγκ και της Αυστραλίας, καθώς και της επενδυτικής τραπεζικής και των μετοχών των επιχειρήσεων της Lehman Brothers στην Ευρώπη και τη Μέση Ανατολή. Η συμφωνία τέθηκε σε ισχύ στις 13 Οκτωβρίου του 2008.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Πρώην οργανώσεις με έδρα τις ΗΠΑ
Χλωριούχο αμμώνιο

Το **χλωριούχο αμμώνιο** είναι ανόργανη ιοντική χημική ένωση, που περιέχει άζωτο, υδρογόνο και χλώριο, με μοριακό τύπο **NH<sub>4</sub>Cl**.

Είναι το άλας που προκύπτει από την αντίδραση εξουδετέρωσης του υδροχλωρικού οξέος (HCl) από αμμωνία (NH3):
\mathrm{HCl + NH_3 \xrightarrow{} NH_4Cl}
Στις κανονικές συνθήκες περιβάλλοντος, δηλαδή σε θερμοκρασία 25&nbsp;°C και υπό πίεση 1 atm, το χημικά καθαρό χλωριούχο αμμώνιο είναι λευκό κρυσταλλικό άλας, πολύ ευδιάλυτο στο νερό. Τα (υδατικά) διαλύματα χλωριούχου αμμωνίου είναι ελαφρώς όξινα. Αμμωνιακό άλας (*sal ammoniac*) ονομάζεται το ορυκτό χλωριούχο αμμώνιο. Είναι ορυκτό που συνήθως σχηματίστηκε από την καύση εκβολάδων γαιανθράκων, (που σχηματίστηκαν με τη σειρά τους) από τη συμπύκνωση ανθρακούχων αερίων. Έχει, επίσης, βρεθεί γύρω από κάποιους τύπους ηφαιστειακών πόρων. Οι κύριες εφαρμογές του είναι ως λίπασμα και ως αρωματικό πρόσθετο σε κάποιους τύπους γλυκόριζας.

## Παραγωγή
μικρογραφία|αριστερά|280px|
Είναι έτερο προϊόν της διεργασίας Σολβέ (*Solvay process*), της οποίας το κύριο προϊόν είναι το ανθρακικό νάτριο (Na2CO3):
\mathrm{CO_2 + 2NH_3 + 2NaCl + H_2O \xrightarrow{} 2NH_4Cl + Na_2CO_3}
Εκτός από το γεγονός ότι έτσι κι αλλιώς η μέθοδος αυτή αποτελεί την κύρια μέθοδο παραγωγής χλωριούχου αμμωνίου, αποτελεί επιπλέον μέθοδο ελαχιστοποίησης της έκλυσης αμμωνίας στο περιβάλλον, κατά τη διάρκεια διαφόρων βιομηχανικών διεργασιών, που παράγουν αμμωνία ως παραπροϊόν.

Εναλλακτικά, το χλωριούχο αμμώνιο παράγεται βιομηχανικά και με την αντίδραση αμμωνίας και υδροχλωρίου, τόσο στην αέρια κατάσταση, όσο και σε διαλύματα:
\mathrm{HCl + NH_3 \xrightarrow{} NH_4Cl}
Ακόμη, το χλωριούχο αμμώνιο υπάρχει σε φυσική ορυκτή μορφή σε ορισμένες ηφαιστειογενείς περιοχές, σχηματίζοντας ηφαιστειογενή πετρώματα γύρω από πόρους διαφυγής καπνού. Οι κρύσταλλοι χλωριούχου αμμωνίου σχηματίζονται άμεσα από την αέρια κατάσταση, αλλά τείνουν να είναι βραχύβιοι, γιατί είναι πολύ ευδιάλυτοι στο νερό.

## Χημικές ιδιότητες
Το χλωριούχο αμμώνιο μοιάζει να εξαχνώνεται με όταν θερμαίνεται, αλλά στην πραγματικότητα διασπάται σε ατμούς αμμωνίας και αέριο υδροχλώριο:
\mathrm{NH_4Cl \xrightarrow{\triangle} HCl + NH_3}
Το χλωριούχο αμμώνιο έχει συμπεριφορά ασθενούς οξέος και γι' αυτό αντιδρά με ισχυρές βάσεις, όπως το υδροξείδιο του νατρίου (NaOH), εκλύοντας ατμούς αμμωνίας:
\mathrm{NH_4Cl + NaOH \xrightarrow{} NH_3 + NaCl + H_2O}
Ομοίως, αντιδρά και με άλατα που έχουν βασική συμπεριφορά, όπως τα ανθρακικά αλκαλιμέταλλα (M2CO3), σε αυξημένες θερμοκρασίες, δίνοντας αμμωνία και τα αντίστοιχα χλωρίδια των συγκεκριμένων μετάλλων (MCl). Για παράδειγμα:
\mathrm{2NH_4Cl + Na_2CO_3 \xrightarrow{} 2NH_3 + 2NaCl + H_2O + CO_2}
Ένα διάλυμα 5% κατά βάρος χλωριούχου αμμωνίου σε νερό έχει pH που κυμαίνεται από 4,6 ως 6,0.

Κάποιες αντιδράσεις χλωριούχου αμμωνίου με άλλα χημικά είναι ενδοθερμικές, όπως αντίδρασή του με το υδροξείδιο του βαρίου [Ba(OH)2], όπως και η διάλυση του ίδιου του χλωριούχου αμμωνίου στο νερό.

## Αναφορές



Κατηγορία:Ανόργανες ενώσεις χλωρίου
Κατηγορία:Ανόργανες ενώσεις του αζώτου
Κατηγορία:Ενώσεις αμμωνίου
Κατηγορία:Αμμωνιακά άλατα
Κατηγορία:Αντιπυρικές ουσίες
Χρηματιστήριο Αξιών Κύπρου

Το **Χρηματιστηρίου Αξιών Κύπρου** (**ΧΑΚ**, τουρκικά: *Kıbrıs Menkul Kıymetler Borsası*, KMKB, αγγλικά: *Cyprus Stock Exchange*, **CSE**) είναι ευρωπαϊκό χρηματιστήριο με έδρα τη Λευκωσία. Η ανταλλαγή έχει το συνήθες εμπορικό ωράριο μεταξύ 10:00 π.μ. και 17:00 μ.μ. σε Ώρα Ανατολικής Ευρώπης, για όλες τις ημέρες της εβδομάδας εκτός Σαββάτου, Κυριακής και αργιών που δηλώθηκαν από το χρηματιστήριο εξ αρχής.

## Ιστορία
To ΧΑΚ ιδρύθηκε με βάση τους νόμους των Κινητών και Χρηματιστηριακών Αξιών της Κύπρου που προβλέπουν την ανάπτυξη της αγοράς κινητών αξιών στην Κύπρο και τη σύσταση και λειτουργία του Χρηματιστηρίου Αξιών Κύπρου. Ψηφίστηκε από τη Βουλή των Αντιπροσώπων τον Απρίλιο του 1993. Το ΧΑΚ άρχισε τις εργασίες του στις 29 Μαρτίου του 1996. Το 2006, ξεκίνησε μια κοινή πλατφόρμα με το Χρηματιστήριο Αξιών Αθηνών.

## Στρατηγική διαφοροποίησης
Το Χρηματιστήριο Αξιών Κύπρου (ΧΑΚ) επιτρέπει σε ιδιωτικές ή δημόσιες εταιρείες να εισάγουν τα ομόλογά τους στη Νεοαναπτυσσόμενων Εταιρειών Αγορά (Ν.Ε.Α.) και για τις δημόσιες εταιρείες να εισάγουν τις μετοχές τους στη «Ν.Ε.Α.». Και στις δύο περιπτώσεις (εισαγωγή μετοχών ή ομολόγων) το ΧΑΚ παρέχει επίσης τον κωδικό ISIN ώστε να παρουσιάζονται οι τιμές μέσω των τερματικών του Bloomberg και του Reuters καθώς και οι δύο είναι επίσημοι πωλητές οικονομικών στοιχείων.

## Παρακολούθηση
Η Επιτροπή Κεφαλαιαγοράς Κύπρου είναι αρμόδια για την εποπτεία και τον έλεγχο όλων των λειτουργιών του Χρηματιστηρίου Αξιών Κύπρου, τις συναλλαγές που διενεργούνται, τις εισηγμένες εταιρείες, τους μεσίτες και τις χρηματιστηριακές εταιρείες.

## Παραπομπές


## Εξωτερικοί σύνδεσμοι
* 

Κατηγορία:Οικονομία της Κύπρου
Κατηγορία:Χρηματιστήρια